ভারতের রাজধানী নয়া দিল্লিতে বায়ু দূষণের জরুরি অবস্থার মধ্যেই পরিস্থিতি আরও ভয়াবহ আকারে রূপ নিয়েছে। দূষণের প্রভাবে দিল্লির বায়ুতে স্মরণকালের সবচেয়ে বেশি দূষিত ক্ষুদ্রাতিক্ষুদ্র বস্তুকণার উপস্থিতি পাওয়া গেছে। যা হতে পারে মরণব্যাধী ক্যান্সারের কারণ। দীপাবলীতে বাজি ফোটানো নিয়ে সুপ্রিম কোর্টের নির্দেশনা না মানা এবং অসচেতনতার কারণে দূষণ দিন দিন বাড়ছে বলে মত সংশ্লিষ্টদের। এরমধ্যেই সংকট মোকাবিলায় ৫২টি ভ্রাম্যমাণ প্রতিনিধি দল নেমেছে সচেতনতার কাজে।